ŠILUTĖS RAJONO SAVIVALDYBĖS ADMINISTRACIJOS
ŠVIETIMO IR KULTŪROS SKYRIUS

AIŠKINAMASIS RAŠTAS
DĖL TARYBOS SPRENDIMO „DĖL ŠILUTĖS RAJONO SAVIVALDYBĖS TARYBOS 2023 M. GEGUŽĖS 25 D. SPRENDIMO NR. T1-10  „DĖL ŠILUTĖS RAJONO SAVIVALDYBĖS MERO PAREIGINĖS ALGOS KOEFICIENTO NUSTATYMO“ PRIPAŽINIMO NETEKUSIU GALIOS“  PROJEKTO

2023-06-01
Šilutė

1. Parengto projekto tikslai ir uždaviniai.
Sprendimo projektu siekiama įgyvendinti naujo Valstybės politikų darbo užmokesčio įstatymo nuostatas ir nuo 2023 m. liepos 1 d. Šilutės rajono savivaldybės merui taikyti įstatyme numatytą pareiginės algos koeficientą.
         2. Kaip šiuo metu yra sureguliuoti projekte aptarti klausimai.
[bookmark: _Hlk131584465]         Šilutės rajono savivaldybės tarybos 2023 m. gegužės  25 d. sprendimu Nr. T1-10 ,,Dėl Šilutės rajono savivaldybės mero pareiginės algos nustatymo“  nustatytas Šilutės rajono savivaldybės mero darbo užmokestis. Mero pareiginės algos koeficientas šiuo metu yra 18,3 PABD ir priedas už tarnybos Lietuvos valstybei stažą.
         3. Kokių pozityvių rezultatų laukiama.
Bus įgyvendintos Lietuvos Respublikos valstybės politikų darbo užmokesčio įstatymo nuostatos. 
4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.
Nenustatyta.
5. Kokie šios srities aktai tebegalioja (pateikiamas šių aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti, priėmus teikiamą projektą.
Šiuo metu galioja Šilutės rajono savivaldybės tarybos 2023 m. gegužės  25 d. sprendimas Nr. T1-10 ,,Dėl Šilutės rajono savivaldybės mero pareiginės algos koeficiento nustatymo“ ir Šilutės rajono savivaldybės mero 2023 m. gegužės 2 d. potvarkis Nr. M2-62 „Dėl priedų už tarnybą Lietuvos valstybei stažą mokėjimo“.
6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.
Sprendimo projekto rengėjo nuomone, antikorupcinio vertinimo atlikti nereikia.

7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.
          Papildomų lėšų iš savivaldybės biudžeto nereikės.
         8. Projekto autorius ar autorių grupė.
Švietimo ir kultūros skyriaus vyriausioji specialistė.
9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.
Mero pareiginės algos koeficientas.
10. Kiti, autorių nuomone, reikalingi pagrindimai ir paaiškinimai.
          Savivaldybės mero pareiginės algos koeficientą nuo 2023-07-01 nustato naujo Valstybės politikų darbo užmokesčio įstatymo priedo 5.4 punktas ir atskiro Tarybos sprendimo nereikia.



Vyriausioji specialistė                                                                                                   Edita Serovienė


